AIŠKINAMASIS RAŠTAS

Dėl Molėtų rajono savivaldybės tarybos 2015 m. sausio 29 d. sprendimo Nr. B1-24 „Dėl viešosios įstaigos Molėtų turizmo ir verslo informacijos centro teikiamų atlygintinų paslaugų kainų nustatymo“ pakeitimo

**1. Parengto tarybos sprendimo projekto tikslai ir uždaviniai**

VšĮ Molėtų turizmo ir verslo informacijos centras (toliau – Molėtų TVIC) 2017 m. gegužės 12 d. raštu Nr. SD-21 „Dėl VŠĮ Molėtų turizmo ir verslo informacijos centro teikiamų paslaugų kainų tvirtinimo“ prašo nustatyti teikiamų atlygintinų paslaugų kainas.

Molėtų TVIC plečia paslaugas ir nuo 2017 m. birželio 1 d. atidaro naują, skirtą vietos gyventojams, turistams, svečiams lankytiną vietą – virtualią erdvę, kurioje bus vedama edukacinė programa „Molėtai kitaip“.

Vykdant projekto ,,Molėtų ir aplinkinių rajonų kultūros ir gamtos paveldo objektų viešinimas išplėtotos realybės priemonėmis“ (pareiškėjas – Molėtų r. savivaldybės administracija, partneris – Molėtų TVIC) veiklas, kuriamas Molėtų istorijos virtualios realybės turas, kuris bus rodomas 3D formatu per virtualios realybės akinius, įrengiamos 5 turo stebėjimo vietos. Siekiant užtikrinti paslaugos kokybę ir lankytojų užimtumą, Molėtų TVIC įrengė dvi vietas edukaciniams žaidimams: „Rojaus lydeka“, „Molėtai-taip, ne“, vietą mažamečių vaikų žaidimams: dėlionėms, spalvinimui. Esant didesnei lankytojų grupei, galimos ekskursijos Molėtų mieste. Nuo 2017-09-01 d. virtualios erdvės paslaugų kiekis didės: bus sukurtas naujas pramoginis – pažintinis žaidimas „Dviračiu per Molėtus“, organizuojami konkursai.

Molėtų rajono savivaldybės tarybos 2015 m. sausio 29 d. sprendimu Nr. B1-24 „Dėl viešosios įstaigos Molėtų turizmo ir verslo informacijos centro teikiamų atlygintinų paslaugų kainų nustatymo“ buvo nustatytos Molėtų TVIC teikiamų atlygintinų paslaugų kainos.

Parengto sprendimo projekto tikslas – papildyti VšĮ Molėtų turizmo ir verslo informacijos centro teikiamų atlygintinų paslaugų kainas naujomis paslaugomis ir nustatyti jų kainas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis;

Lietuvos Respublikos viešųjų įstaigų įstatymo 10 straipsnio 1 dalies 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Molėtų TVIC, vadovaudamasis Molėtų rajono savivaldybės tarybos sprendimu, teiks naujas atlygintinas paslaugas. Už suteiktas paslaugas gautos lėšos bus naudojamos įstaigos veiklos plėtojimui.

Neigiamų pasekmių nenumatoma.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų TVIC.